蘇州軌道交通11號線

苏州轨道交通11号线（老早叫蘇州軌道交通S1線），是中国江苏省苏州市一条轨道交通线路。本线从勒拉苏州工业园区个苏州轨道交通3号线唯亭站出发，向东进入昆山市境内，最终到达上海轨道交通11号线花桥站（地铁）。本条线路个定位是昆山东西交通个大走廊，联络苏昆沪三地。

本线勒拉2018年11月27号开工。2023年6月16号-20号，11号线开展万人免费试乘活动。2023年6月24号上半天11点钟，伊正式开通运营。工程总投资约莫294.51亿元。

11号线车站报站有普通言话、苏州言话搭英语，是苏州轨道交通头一条使用地方言语报站个线路。

 运营 
 无感换乘上海地铁 
本线开通以后，乘客勒拉花桥站好通过三座换乘通道进行换乘。箇当中，两侧个通道有无感换乘通道搭仔出站换乘通道，均弗用再次安检（除开重大活动），用“苏e行”或“Metro大都会”软件扫码乘车个乘客好通过站内个专用通道进行无感换乘，弗需要先出站再重新进站；使用其他票卡个乘客要出站换乘。中间通道是非付费区，畀进出站乘客专用。虽然讲苏州搭仔上海两地个地铁好一票同乘哉，但两個地铁网络是分别算钞票个。

 大站快车 

本线首班车采用“多点同时投入”个运营模式，去花桥方向个首班车勒拉6:00个辰光会得从唯亭、共青同时发车；去唯亭方向个首班车勒拉花桥站5:40发车。末班车会得勒拉22:30个辰光从两端个终点站双向发车。本线还会得勒拉首班车之前、末班车以后开首末班大站快车，去花桥方向个快车勒拉5:25搭仔5:45从共青站发车，往唯亭方向个快车勒拉22:53搭仔23:10从花桥站发车，只停10個站头。

同3号线贯通运营后，每天早夜个快车运行交路西面延长到东方之门站，东面终点站还是花桥站，同时取消部分停靠车站，当中只停靠唯亭、祖冲之公园、江浦、昆山城市广场同神童泾。

 同3号线贯通运营 

勒拉2023年年底，伊好同3号线贯通运营，也就是车子好从11号线开到3号线个站头浪。

2023年12月16号到22号，为咾配合3、11号线贯通工程，唯亭站、草鞋山临时停运，只挺下来阳澄湖东到花桥个单一交路运营，取消脱夜到头个大站快车，而唯亭站到阳澄湖东站配备免费个公交接驳服务。

2024年6月29号，3/11号线完成全线贯通改造并运营。平峰个辰光，全线全车站贯通运营；高峰个辰光，3号线会得开行苏州新区火车站到葑亭大道站个小交路。

 参考文献 

Category:苏州地铁
Category:昆山市轨道交通